Kolonihaverne i Nykøbing har det sidste års tid været særligt hårdt ramt af indbrud og hærværk. Måske er der ny lys forude, for politiet i Thisted har måske fået et gennembrud i sagen. Det skriver limfjordupdate.dk . Politiet har nemlig sigtet en 14-årig dreng fra Nykøbing for flere forhold om hærværk og indbrud. Torsdag blev den 14-årig anholdt og sigtet for mindst tre forhold begået i kolonihaveforeningerne på Markedsgade og Vibeengen i Nykøbing. Efter endt afhøring fortæller vagthavende hos lokalpolitiet i Thisted til Limfjordupdate, at drengen nu er sigtet for yderligere fire forhold om hærværk og indbrud. Det vides endnu ikke med sikkerhed, om drengen var alene om det. Det skal videre efterforskning afklare.
En bare 14-årig dreng fra Nykøbing er sigtet for flere forhold om hærværk og indbrud i kolonihaveforeninger i Nykøbing.